ผมมีอาการปวดท้องด้านซ้ายบ่อย ๆบริเวณที่ปวด อยู่ต่ำกว่าสะดือไปด้านซ้ายประมาณ 2-3 นิ้ว มีอาการปวดแบบ ตื้อๆ ทึบๆ เหมือนเวลาเอานิ้วกดที่ต้นขาแรงๆนานๆ ครับ ซึ่งจะปวดทั้งวัน แต่ละครั้งที่เป็น จะเป็นอยู่ ประมาณ 5-10 วัน โดยอาการปวดมักจะมาหลังจากเวลาอุจจาระเสร็จ แต่รู้สึกได้ว่าถ่ายไม่สุด เพราะช่วงท้ายๆเหมือนอุจจาระถูกดันกลับเข้าไป แล้วอาการปวดท้องก็จะตามมา ครับ สุขลักษณะการถ่ายของผมคือผมถ่ายทุกวันตอนเช้า ลักษณะอุุจจาระดูปกติ ไม่ดำ ไม่เหลว ไม่มีเลือด แต่ใช้เวลาในการนั่งถ่ายนาน 10-20 นาที เคยส่องกล้องกระเพาะอาหารและลำไส้เมื่อต้นเดือนมกราคม 62 ที่ผ่านมา แพทย์ระบุว่าปกติ แต่อาการปวดท้อง อืดท้องและ แน่นท้อง ยังเป็นอยู่จนถึงตอนนี้ครับ ขอบพระครับ
สวัสดีค่ะอาการปวดท้องที่สัมพันธ์กับการถ่ายอุจจาระอาจเกิดจาก-ลำไส้อักเสบ มักเป็นเฉียบพลัน ทำให้มีท้องเสีย ปวดบิดท้อง คลื่นไส้-ท้องอืดจากมีลมหรือน้ำในช่องท้อง-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลม-ลำไส้แปรปรวน โดยอาจมีการท้องผูก หรือท้องเสียเด่น เป็นมาค่อนข้างนาน 1 เดือนขึ้นไป-ติ่งเนื้อหรือเนื้องอกในลำไส้ใหญ่ อาจมีการขับถ่ายเปลี่ยนแปลง อุจจาระเป็นเลือดปน ปวดหน่วงเวลาถ่าย น้ำหนักลดโดยการส่องกล้องดังกล่าวมาน่าจะเป็นการส่องกล้องดูทางเดินอาหารส่วนบน จึงอาจจะไม่สามารถยืนยันได้ว่าลำไส้ใหญ่ไม่มีความผิดปกติ ดังนั้นหากยังปวดท้องเรื้อรัง การขับถ่ายเปลี่ยนแปลง ควรไปพบแพทย์เพื่อตรวจเพิ่มเติมอีกครั้งการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ดื่มน้ำมากๆ รับประทานผัก ผลไม้ให้มากขึ้น ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี